BMW M Roadster/Coupe

BMW M Roadster ja M Coupe on sõiduautod, BMW Z3 ja Z4 sportlikumad variandid, mida tootis BMW allüksus BMW Motorsport (BMW M) aastatel 1997–2002 ja uuesti 2006–2008. Sarnaselt tavamudelitega toodeti kõik M Roadster/Couped BMW USA tehases Lõuna-Carolina osariigis Greeris. Samas autode tähtsamad osad – sealhulgas mootorid ja käigukastid – imporditi Saksamaalt. BMW E36/7 Z3 rotsteril põhinevat M-varianti esitleti 1996. aastal Genfi autonäitusel, tootma hakati autosid 1997. aastal. Mootorid olid E36 M3l kasutatavad ridakuued: Euroopa turul S50 (3201 cm3, 321 PS), USA turul S52 (3152 cm3, 240 hj) koos ZFi viiekäigulise manuaalkastiga. 1997. aasta esitleti Frankfurdi autonäitusel ka kupeevarianti M Coupe (tehasekoodiga E36/8), mis läks tootmisse 1998. aastal. Kokku toodeti S50/S52 mootoritega autosid kuues variandis: CK91 – rotster, S50 mootor, Mandri-Euroopa variant (vasakpoolse rooliga), september 1996 – juuni 2000, 3557 eksemplari CK92 – rotster, S50 mootor, Inglismaa variant (parempoolse rooliga), november 1997 – juuni 2000, 918 eksemplari CK93 – rotster, S52 mootor, USA variant (vasakpoolse rooliga), veebruar 1998 – juuli 2000, 8938 eksemplari CM91 – kupee, S50 mootor, Mandri-Euroopa variant (vasakpoolse rooliga), aprill 1998 – juuni 2000, 2178 eksemplari CM92 – kupee, S50 mootor, Inglismaa variant (parempoolse rooliga), august 1998 – juuni 2000, 821 eksemplari CM93 – kupee, S52 mootor, USA variant (vasakpoolse rooliga), juuli 1998 – juuni 2000, 2180 eksemplari Septembris 1997 läbis Saksamaa autoajakirja Sport Auto peatoimetaja Horst von Saurma M Roadsteri roolis Nürburgringi Nordschleife 8 minuti ja 32 sekundiga. Oktoobris 1998 saavutas ta M Coupega 10 sekundit kiirema ringiaja (8'22"). Juunis 2000 katkes M Roadster/Coupe tootmine kuueks kuuks, jätkudes uuesti veebruaris 2001. S50/S52 mootori vahetas nüüd välja E46 M3lt pärit S54 (3246 cm3), majasisese konkurentsi vältimiseks vähendati aga sellel võimsust 343 hj-lt 325le, lisaks kasutasid M Roadster/Coupe endiselt senist viiekäigulist käigukasti E46 M3 Getrag 420G kuuekäigulise asemel. Ka peaülekanne oli E46 M3 3.63 asemel 3.15. Kokku toodeti S54 mootoritega autosid kuues variandis: CL91 – rotster, Mandri-Euroopa variant (vasakpoolse rooliga), veebruar 2001 – mai 2002, 271 eksemplari CL92 – rotster, Inglismaa variant (parempoolse rooliga), veebruar 2001 – aprill 2002, 73 eksemplari CL93 – rotster, USA variant (vasakpoolse rooliga), veebruar 2001 – mai 2002, 1565 eksemplari CN91 – kupee, Mandri-Euroopa variant (vasakpoolse rooliga), veebruar 2001 – mai 2002, 269 eksemplari CN92 – kupee, Inglismaa variant (parempoolse rooliga), veebruar 2001 – mai 2002, 165 eksemplari CN93 – kupee, USA variant (vasakpoolse rooliga), veebruar 2001 – mai 2002, 678 eksemplari 2001. aasta septembri seisuga maksis Eestis M Coupe 732 000 krooni, M Roadster 747 000. E85 põlvkonnast tuli M variant välja koos 2006. aasta mudeliuuendusega, seda esitleti Detroiti autonäitusel jaanuaris 2006. Sellel kasutati taas E46 M3 S54 mootorit, seekord täies võimsuses (343 hj). Küll aga oli käigukastiks ZF S6-37 (Type H) kuuekäiguline manuaal, kuna E46 M3l kasutatav Getrag 420G ei sobinud Z4 raamile. Lisaks toodi märtsis 2006 välja ka kupeevariant (E86) M Coupe. Jaanuaris 2006 oli Z4 M Roadsteri hind 57 900 eurot, Coupe hind oli oktoobri 2006 seisuga 55 900 eurot. USA-s maksis Roadster 51 300 ja Coupe 49 300 dollarit. Eestis maksis 2007. aastal Z4 M Coupe 896 077 krooni, Roadster 929 000. Kokku toodeti Z4-põhiseid M-autosid kuues variandis: BT91 – rotster, Mandri-Euroopa variant (vasakpoolse rooliga), jaanuar 2006 – juuli 2008, 1425 eksemplari BT92 – rotster, Inglismaa variant (parempoolse rooliga), jaanuar 2006 – juuli 2008, 941 eksemplari BT93 – rotster, USA variant (vasakpoolse rooliga), veebruar 2006 – august 2008, 3041 eksemplari DU91 – kupee, Mandri-Euroopa variant (vasakpoolse rooliga), aprill 2006 – juuli 2008, 1714 eksemplari DU92 – kupee, Inglismaa variant (parempoolse rooliga), aprill 2006 – juuni 2008, 1052 eksemplari DU93 – kupee, USA variant (vasakpoolse rooliga), aprill 2006 – august 2008, 1815 eksemplari Z4 M prototüüpidest läbis rotster Nürburgringi Nordschleife 8 minuti ja 18 sekundiga, kupee 8 minuti ja 15 sekundiga. Viimastest autodest maksid aprilli 2008 seisuga Z4 M Coupe 57 900 ja Roadster 59 900 eurot. E85/E86 Z4 M jäi BMW viimaseks M-rotsteriks, järgmisest, E89 põlvkonnast M-varianti ei toodetud. "The BMW Z3 M Roadster". BMW. 1. september 2022. "The BMW Z3 M Coupé". BMW. 5. november 2021. "BMW M Registry - FAQ E36/7 M roadster". bmwmregistry.com. Vaadatud 28. novembril 2023. "BMW M Registry - FAQ E36/8 M coupe". bmwmregistry.com. Vaadatud 28. novembril 2023. von Saurma, Horst (september 1997). "BMW Z3 M Roadster mit 321PS im Supertest auf dem Nürburgring auf 10 Seiten". Sport Auto. von Saurma, Horst (oktoober 1998). "BMW Z3 M Coupe mit 321PS im Supertest auf dem Nürburgring auf 10 Seiten". Sport Auto. "United Motors: mudelid M Seeria roadster". web.archive.org. Vaadatud 28. novembril 2023. "United Motors: mudelid M Seeria coupe". web.archive.org. Vaadatud 28. novembril 2023. "The BMW Z4 M Coupé E86". BMW. 11. mai 2021. "BMW United Motors". web.archive.org. 12. august 2007. Originaali arhiivikoopia seisuga 12. august 2007. Vaadatud 28. novembril 2023.{{netiviide}}: CS1 hooldus: robot: algse URL-i olek teadmata (link) "BMW United Motors". web.archive.org. 17. juuli 2007. Originaali arhiivikoopia seisuga 17. juuli 2007. Vaadatud 28. novembril 2023.{{netiviide}}: CS1 hooldus: robot: algse URL-i olek teadmata (link) "BMW M Registry - FAQ E85 M Roadster". bmwmregistry.com. Vaadatud 28. novembril 2023. "BMW M Registry - FAQ E86 M Coupe". bmwmregistry.com. Vaadatud 28. novembril 2023. Barker, John (juuli 2006). "BASIC INSTINCT: M3 engine up front, drive to the rear, just two seats, but lots of attitude. We drive, the Z4 M Coupe, mostly sideways". EVO Magazine: 76–77.